Азат Хөсәенов (1959)

*Бу [[композитор]] турында мәкалә, [[җырчы]] [[Азат Тимершәех|Азат Хөсәенов]] (Тимершәех) белән бутамагыз*

**Азат Хөсәенов**, Азат Гаян улы Хөсәенов (*[[1959 ел]]ның [[8 май|8 мае]], [[ССРБ]], [[РСФСР]], [[ТАССР]], [[Актаныш районы]], [[Әтәс]] ― [[2026 ел]]ның [[5 февраль|5 феврале]], [[РФ]], [[ТР]], [[Казан]]*)   — музыкант (*баянчы*), композитор, Татарстанның атказанган сәнгать эшлеклесе (*[[1998 ел|1998]]*), Бөтенроссия театр әһелләре берлеге әгъзасы (*[[2015 ел|2015]]*). Биш йөзләп җыр авторы, Камал, «Әкият», Минзәлә, Әлмәт, Кариев театрлары өчен җитмештән артык спектакльгә көй, шулай ук инструменталь музыка язган.
 
## Тәрҗемәи хәле
1959 елның 8 маенда Актаныш районының Әтәс авылында укытучы гаиләсендә сигез баланың җиденчесе булып туган. Балаларның барысы да музыка уен коралларында уйнарга өйрәнгән. 4 яшендә гаиләсе Мөслим районы Уразмәт авылына  күчә, Мөслим районы үзәгендә, Яңа Усыда яши. Бишенче сыйныфны тәмамлагач (*[[1970 ел|1970]]*), Казан дәүләт консерваториясе каршында сәләтле балалар өчен ачылган махсус музыка мәктәбенә (*көллият*) укырга җибәрәләр. 1978 елда тромбон классын (*укытучысы* профессор Шамил Низаметдинов) тәмамлагач, Казан дәүләт консерваториясенең оркестр факультетына укырга керә һәм 1983 елда тынлы уен кораллары бүлегенең тромбон классын тәмамлый. Беренче курсны тәмамлагач та, Камал театрына музыкант булып эшкә урнаша. Шунда беренче җырларын яза: «Ләйсән яңгыр», «Карлыган» (Рәшит Гәрәй сүзләренә, Шамил Бариев, Әсхәт Хисмәтов башкара). 1983—1984 елларда Мәскәүдә хәрби оркестрда армия хезмәте үтә. Хәрби хезмәтен үтәп кайткач, Натан Рахлин, аннары Фуат Мансуров җитәкчелегендәге симфоник оркестрда уйный. Хезмәт кенәгәсендәге беренче язу — Яңа Усы авыл клубы сәнгать җитәкчесе .

Камал театрында Фәрит Бикчәнтәев куйган «Бичура» спектакленә (1989) халык көенә охшатып җыр яза. «Казан егетләре» спектакленә җырлар яза (*[[1990 ел|1990]]*). Камал һ. б. татар театрларының җитмештән артык спектакленә көй язган (*шул исәптән, Илдар Хәйруллинның «Ничарадан бичара», [[Туфан Миңнуллин]]ның «[[Җанкисәккәем (спектакль)|Җанкисәккәем]]»*). «Әкият» курчак театрының татарча да, русча да тамашаларына көйләр иҗат итә. «Татармультфильм» оешмасы иҗат иткән мультфильмнарның да көе – Азат Хөсәеновныкы . Шулай ук Минзәлә театры (*«Биана»*), Әлмәт театры (*[[Зөлфәт Хәким]]нең «Террорист» әсәре*) белән дә хезмәттәшлек итә. Ун ел Зәйнәп Фәрхетдинова һәм Зөфәр Билаловның «Зәйнәп-Зөфәр» төркеме белән эшли, гастрольләргә йөри. Шәмсия Җиһангирова сүзләренә язылган җырлары байтак (*«Кара әле күзләремә», [[Габидулла Хөрмәтуллин]] башкара*).

Җырлары тупланган ике китабы басылып чыккан (*«Җырдан такыялар үрәм», [[2012 ел|2012]], «Гомерләр үтмәгән», [[2014 ел|2014]], балалар өчен җырлардан торган өченчесе әзерләнә, [[Рөстәм Сәрвәров]] белән берлектә*).

Казанның аерым  фәннәр тирәнтен укытылучы 179нчы мәктәбендә эшли.

## Вафаты
2026 елның 5 февралендә каты авырудан соң 67нче яшендә вафат булган. Киндери зиратында (Казан, Дорожная) җирләнә.

## Бүләкләре, мактаулы исемнәре
* 1998 — Татарстанның атказанган сәнгать эшлеклесе
 
## Гаиләсе
Хатыны Наилә, флейтачы, соңрак музыка мәктәбе укытучысы. Балалары: Нияз (*[[1987 ел|1987]]*), диджей; Лилия (*[[1996 ел|1996]]*), пианист, җырчы.

## Искәрмәләр

## Сылтамалар
*  Җитмеш спектакльгә көй яздым. «Халкым минем», 2019 ел, май.
*  Азат Хөсәеновның укытучы сайты
 
## Моны да карагыз

Төркем:Казан консерваториясен тәмамлаучылар
Төркем:Татарстанның атказанган сәнгать эшлеклеләре
Төркем:Татар композиторлары
Төркем:Татарстан композиторлары
Төркем:Баянчылар